Entebbe
Store norske leksikon,Geografi,Verdens geografi,Afrika,Ugandas geografi
Entebbe er en by i Uganda, nær nordbredden av Victoriasjøen, 1180 meter over havet. Byen ligger i et rikt jordbruksdistrikt, 35 kilometer sør for hovedstaden Kampala, og har 96 200 innbyggere (2019). Området kjennetegnes av et behagelig tropisk klima året rundt.
Seks kilometer nordøst for sentrum av Entebbe ligger Ugandas hovedflyplass, Entebbe International Airport. Flyplassen fikk stor internasjonal oppmerksomhet i media da flybårne israelske kommandosoldater 4. juli 1976 befridde 200 israelske gisler om bord på et Air France-fly. Kort tid etter gisselaksjonen ble det laget tre spillefilmer basert på hendelsen, blant annet Victory at Entebbe (1976).Entebbe var hovedstad i Uganda under britisk herredømme fra 1894 til den ugandiske løsrivelsen i 1962. Byen har fergeforbindelse til øygruppen Ssese Island i Victoriasjøen, som er et populært reisemål for turister. Entebbe er også kjent for sin nasjonale botaniske hage. Les mer i Store norske leksikon Uganda   Ugandas geografi  Victoriasjøen Ugandas historie